COLUMN(1)

NUME
column - afișează listele în coloane

REZUMAT

column [options] [file ...]

DESCRIERE

Aplicația column formatează datele de intrare în mai multe coloane. Aplicația suportă trei moduri:

coloanele sunt completate înaintea rândurilor
    Acesta este modul implicit (impus de compatibilitatea cu versiunile anterioare).

rândurile sunt completate înaintea coloanelor
    Acest mod este activat de opțiunea -x, --fillrows

table
    Determină numărul de coloane pe care le conține intrarea și creează un tabel. Acest mod este activat prin opțiunea -t, --table, iar formatarea coloanelor poate fi modificată prin opțiunile --table-*. Utilizați acest mod dacă nu sunteți sigur. Ieșirea este aliniată la lățimea terminalului în modul interactiv și la cele 80 de coloane în modul non-interactiv (a se vedea --output-width pentru mai multe detalii).

Datele de intrare sunt preluate din fișier sau, în caz contrar, de la intrarea standard. Liniile goale sunt ignorate, iar toate secvențele multiocteți nevalide sunt codificate prin convenția x<hex>.

OPȚIUNI

Argumentul coloane pentru opțiunile --table-* este o listă separată prin virgule a numelor de coloane definite de --table-columns, sau a numelor definite de --table-column sau a numărului de coloane în ordinea specificată de intrare. Este posibil să se amestece nume și numere. Se poate utiliza simbolul special „0” (de exemplu, „-R0”) pentru a specifica toate coloanele și „-1” (de exemplu, „-R -1”) pentru a specifica ultima coloană vizibilă. Este posibil să se utilizeze intervale precum „1-5” atunci când se adresează coloanele prin numere.

-J, --json
    Utilizează formatul de ieșire JSON pentru a afișa tabelul, opțiunea --table-columns este necesară, iar opțiunea --table-name este recomandată.

-c, --output-width lățimea
    Ieșirea este formatată la o lățime specificată ca număr de caractere. Denumirea originală a acestei opțiuni este --columns; această denumire este învechită începând cu v2.30. Rețineți că intrările mai lungi decât lățimea nu sunt trunchiate în mod implicit. Valoarea implicită este o lățime de terminal și cele 80 de coloane în modul non-interactiv. Antetele coloanelor nu sunt niciodată trunchiate.

    Este posibil să se utilizeze marcajul „unlimited”(nelimitat) (sau 0) pentru a nu restricționa lățimea de ieșire. Acest lucru este recomandat, de exemplu, atunci când ieșirea se face mai degrabă în fișiere decât pe terminal.

-d, --table-noheadings
    Nu imprimă antetul. Această opțiune permite utilizarea de nume de coloane logice în linia de comandă, dar păstrează ascuns antetul la afișarea tabelului.

-o, --output-separator șir
    Specifică delimitatorul de coloane pentru ieșirea tabelului (valoarea implicită este de două spații).

-s, --separator separatori
    Specifică posibilii delimitatori ai elementelor de intrare (valoarea implicită este spațiul în alb).

-t, --table
    Determină numărul de coloane pe care le conține intrarea și creează un tabel. Coloanele sunt delimitate cu spații albe, în mod implicit, sau cu caracterele furnizate cu ajutorul opțiunii --output-separator. Ieșirea tabelului este utilă pentru afișarea de tip „pretty-printing”, imprimare-formatată-plăcut.

-C, --table-column proprietăți
    Definește o coloană printr-o listă de atribute ale coloanei separate prin virgule. Această opțiune poate fi utilizată de mai multe ori, fiecare utilizare definește doar o singură coloană. Proprietățile înlocuiesc unele dintre opțiunile --table-. De exemplu, --table-column name=FOO,right definește o coloană în care textul este aliniat la dreapta. Opțiunea se exclude reciproc față de --table-columns.

    Atributele acceptate în prezent sunt:

    name=șir
        Specifică numele coloanei.

    trunc
        Textul coloanei poate fi trunchiat atunci când este necesar. La fel ca --table-truncate.

    right
        Alinierea la dreapta a textului în coloanele specificate. Același lucru ca --table-right.

    width=număr
        Specifică lățimea coloanei. Lățimea este utilizată doar ca un indiciu. Lățimea este respectată cu strictețe numai atunci când se utilizează și atributul strictwidth.

    strictwidth
        Respectă cu strictețe valoarea width= a coloanei.

    noextreme
        Specifică coloanele în care este posibil să se ignore celulele neobișnuit de lungi. A se vedea, pentru mai multe detalii --table-noextreme.

    wrap
        Specifică coloanele în care este posibil să se utilizeze celule cu mai multe rânduri pentru texte lungi, atunci când este necesar. A se vedea --table-wrap.

    hide
        Nu afișează coloanele specificate. A se vedea --table-hide.

    json=tip
        Definește tipul de coloană pentru ieșirea JSON; se acceptă șiruri de caractere, numere și valori booleene.

-N, --table-columns nume
    Specifică numele coloanelor printr-o listă de nume separate prin virgule. Numele sunt utilizate pentru antetul tabelului sau pentru a adresa coloana din argumentul de opțiune. A se vedea, de asemenea, --table-column.

-l, --table-columns-limit număr
    Specifică numărul maxim de coloane de intrare. Ultima coloană va conține toate datele de linie rămase dacă limita este mai mică decât numărul de coloane din datele de intrare.

-R, --table-right coloane
    Aliniază la dreapta textul în coloanele specificate.

-T, --table-truncate coloane
    Specifică coloanele în care textul poate fi trunchiat atunci când este necesar, în caz contrar intrările foarte lungi din tabel pot fi imprimate pe mai multe rânduri.

-E, --table-noextreme coloane
    Specifică coloanele în care este posibil să se ignore celulele neobișnuit de lungi (mai lungi decât media) atunci când se calculează lățimea coloanei. Opțiunea are impact asupra calculării lățimii și a formatelor de tabel, dar textul afișat nu este afectat.

    Opțiunea este utilizată în mod implicit pentru ultima coloană vizibilă.

-e, --table-header-repeat
    Afișează linia de titlu pentru fiecare pagină.

-W, --table-wrap coloane
    Specifică coloanele în care este posibil să se utilizeze celule cu mai multe rânduri pentru texte lungi, atunci când este necesar.

-H, --table-hide coloane
    Nu imprimă coloanele specificate. Se poate utiliza simbolul special „-” pentru a ascunde toate coloanele nenumite (a se vedea --table-columns).

-O, --table-order coloane
    Specifică ordinea coloanelor la ieșire.

-n, --table-name nume
    Specifică numele tabelului utilizat pentru ieșirea JSON. Valoarea implicită este „table”.

-m, --table-maxout
    Ocupă tot spațiul disponibil la ieșire.

-L, --keep-empty-lines
    Păstrează liniile cu spații albe din datele de intrare. Valoarea implicită este de a ignora liniile goale. Denumirea originală a acestei opțiuni era --table-empty-lines, dar acum este depășită deoarece dă impresia falsă că opțiunea se aplică numai în modul tabel.

-r, --tree coloana
    Specifică coloana pentru a utiliza o ieșire de tip arbore. Rețineți că dependențele circulare și alte anomalii în relația proces-copil și proces-părinte sunt ignorate în tăcere.

-i, --tree-id coloana
    Specifică coloana cu ID-ul liniei pentru a crea relația copil-părinte.

-p, --tree-parent coloana
    Specifică coloana cu ID-ul părintelui pentru a crea relația copil-părinte.

-x, --fillrows
    Completează rândurile înainte de a completa coloanele.

-h, --help
    Afișează acest mesaj de ajutor și iese.

-V, --version
    Afișează informațiile despre versiune și iese.

MEDIU

Variabila de mediu COLUMNS este utilizată pentru a determina dimensiunea ecranului în cazul în care nu sunt disponibile alte informații.

ISTORIC

Comanda column a apărut în 4.3BSD-Reno.

ERORI

Versiunea 2.23 a schimbat opțiunea -s pentru a nu fi „lacomă de spațiu”, de exemplu:

    printf "a:b:c\n1::3\n" | column -t -s ':'

Ieșirea veche:

    a  b  c
    1  3

Ieșirea nouă ( începând cu util-linux 2.23):

    a  b  c
    1     3

Versiunile istorice ale acestui instrument indicau că "rândurile sunt completate înaintea coloanelor" în mod implicit și că opțiunea -x inversează acest lucru. Această formulare nu reflecta comportamentul real, iar de atunci a fost corectată (a se vedea mai sus). Alte implementări ale column pot continua să utilizeze documentația mai veche, dar comportamentul ar trebui să fie identic în orice caz.

EXEMPLE

Afișează fstab cu linia de titlu și aliniază numărul la dreapta:

    sed 's/#.*//' /etc/fstab | column --table --table-columns SOURCE,TARGET,TYPE,OPTIONS,FREQ,PASS --table-right FREQ,PASS

Afișează fstab și ascunde coloanele care nu au fost numite:

    sed 's/#.*//' /etc/fstab | column --table --table-columns SOURCE,TARGET,TYPE --table-hide -

Afișează un arbore:

    echo -e '1 0 A\n2 1 AA\n3 1 AB\n4 2 AAA\n5 2 AAB' | column --tree-id 1 --tree-parent 2 --tree 3
    1  0  A
    2  1  |-AA
    4  2  | |-AAA
    5  2  | `-AAB
    3  1  `-AB

CONSULTAȚI ȘI

colrm(1), ls(1), paste(1), sort(1)

RAPORTAREA ERORILOR

Pentru rapoarte de eroare, folosiți sistemul de urmărire al erorilor la

DISPONIBILITATE

Comanda column face parte din pachetul util-linux care poate fi descărcat de la